रायपुर। प्रदेश में मानसून सक्रिय हो चूका है। बीते सप्ताह से अच्छी बारिश देखने को मिली है। लगातार पानी से उमश भी कम हुई है। शुक्रवार को भी आसमान में बदल छाए हुए रहेंगे। मानसूनी तंत्र के प्रभाव से प्रदेश भर में बादल छाने के साथ ही पारा भी लुढ़का है। साथ ही विभिन्न क्षेत्रों में गुरुवार को वर्षा भी हुई। मौसम विभाग का कहना है कि प्रदेश के कुछ क्षेत्रों में शुक्रवार को भारी वर्षा के आसार हैं। साथ ही बिजली भी गिर सकती है।
रायपुर सहित प्रदेश भर में गुरुवार सुबह से ही आंशिक रूप से बादल छाए रहे। प्रदेश के कुछ क्षेत्रों में हल्की वर्षा भी हुई। मौसम विभाग का कहना है कि मानसूनी तंत्र के साथ ही द्रोणिका के प्रभाव से शुक्रवार को भारी वर्षा के आसार हैं। गुरुवार को प्रदेश भर में अंबिकापुर सर्वाधिक गर्म रहा और यहां का अधिकतम तापमान 34.4 डिग्री सेल्सियस दर्ज किया गया।